Peter Kotlárik

Peter Kotlárik (* 18. február 1971, ČSSR) je bývalý slovenský hokejista. Hrával na pozícii ľavého útočníka. Je odchovancom klubu HK Spartak Dubnica nad Váhom. V súčasnosti posobí v klube HK Spartak Dubnica nad Váhom ako športový manažér.

 Klubový hokej 
Peter Kotlárik začínal s hokejom v klube HK Spartak Dubnica nad Váhom. Štatistiky uvádzajú jeho kariéru medzi mužmi až od sezóny 1994/95, keď mal 23 rokov. V tej sezóne hrával v extralige za HK Spartak Dubnica nad Váhom. Za HK Spartak Dubnica nad Váhom hrával už aj v sezóne 1993/94, keď si klub HK Spartak Dubnica nad Váhom vybojoval postup do extraligy.

Po jednej sezóne v extralige prestúpil do klubu HC Dukla Nafta Senica v 1. hokejovej lige SR. Po dvoch sezónach v klube zo Senice sa vrátil opäť do klubu z Dubnice nad Váhom, kde strávil dve nasledujúce sezóny. Hneď v tej prvej, ktorou bola sezóna 1997/98 získal s klubom bronz. Nasledujúcu sezónu 1998/99 vyhral s klubom 1. hokejovú ligu a s klubom postúpil do Extraligy skupiny "B", ktorá sa hrala v rovnakej sezóne. Bola to vlastne druhá polovica sezóny. Spoločne s klubom z Dubnice nad Váhom do Extraligy "B" postúpil aj klub HK ŠKP Žilina. V tejto lige sa stretli so 6 mužstvami z Extraligy. Extraliga sa od budúcej sezóny zúžovala, a 8 klubov v Extralige "B" bojovalo o dve miesta zaručujúce účasť v Extralige aj v nasledujcej sezóne. Účasť v najvyššiej súťaži si vybojovali kluby HC ŠKP Poprad a HK VTJ Spišská Nová Ves. Ostatné kluby zostúpili do 1. hokejovej ligy SR.

Od sezóny 1999/00 sa stal hráčom MsHK Žilina. V tejto sezóne sa stal v klube najlepším strelcom. Zaznamenal 26 gólov.

V sezóne 2000/01 postúpil s klubom MsHK Žilina do extraligy. Za klub zo Žiliny odohral v extralige jednu sezónu po ktorej prestúpil do tímu MHC Martin. V Martine odohral dve sezóny. V sezóne 2003/04 sa stal v klube najproduktívnejším hráčom v kanadskom bodovaní po základnej časti. Zaznamenal 26 bodov za 13 gólov a rovnaký počet asistencií.

Po dvoch sezónach v drese MHC Martin sa pred sezónou 2004/05 vrátil opäť do tímu MsHK Žilina, odkiaľ ale po 7 zápasoch prestúpil do tímu nováčika extraligy, ktorým bol klub HK Dubnica nad Váhom, kde kedysi s hokejom začínal. Po tejto sezóne nováčik HK Dubnica nad Váhom predal extraligovú licenciu a rozpustil mužov. Peter Kotlárik sa vybral do Poľska, kde podpísal zmluvu s klubom GKS Tychy. Sezónu, ale dokončil v nemeckom klube ERC Sonthofen v Bayernlige.

Od sezóny 2006/07 pôsobil v Španielsku v tíme CG Puigcerdà. Hneď v 1. sezóne získal s klubom majstrovský titul. Okrem klubového úspechu dosiahol aj osobné úspechy. V klube sa stal najproduktívnejším hráčom v kanadskom bodovaní po základnej časti. Zaznamenal 51 bodov za 23 gólov a 28 asistencií. S 28 asistenciami bol v klube zároveň aj najlepším nahrávačom. Najlepším nahrávačom sa stal aj v celej lige. V mužstve pôsobil aj Slovenský brankár Ľubomír Mišút.

V nasledujúcej sezóne sa zvýšil počet Slovenských hráčov v mužstve na troch. Do kádra pribudol útočník Marek Náhlik. Aj v tejto sezóne získal s klubom majstrovský titul.

Aj v nasledujúcom ročníku 2008/09 mal v mužstve Slovenských spoluhráčov. Okrem brankára Mišúta to bol ešte útočník Tibor Tatar. V tejto sezóne s klubom neuspel vo finále ligy proti klubu FC Barcelona. Majstrovský titul získal hokejový klub z Barcelony, ktorý nesie paradoxne názov FC, pretože práve tento slávny futbalový klub ich finančne zastrešuje. Peter Kotlárik, tak získal s klubom striebornú medailu. Aj v tejto sezóne sa stal v mužstve najproduktívnejším hráčom v kanadskom bodovaní. Zaznamenal 42 bodov za 14 gólov a 28 asistencií.

Aj v sezóne 2009/10 sa prebojoval s klubom do finále. Vo finále podlahli klubu C.H. Jaca. S klubom tak získal opäť striebornú medailu. Aj v tejto sezóne mal Slovenských spoluhráčov. Boli nimi brankár Juraj Nemčák a útočníci Peter Filip a Tomáš Pokrivčák.

V sezóne 2010/11 sa stal v klube najproduktívnejším hráčom v kanadskom bodovaní a taktiež najlepším strelcom a najlepším nahrávačom. Od sezóny 2012/13 pôsobil v tomto klube ako hrajúci tréner. Ako hrajúci tréner tam pôsobil 4 sezóny. Po skončení sezóny 2015/16 v Španielsku skončil a vrátil sa do klubu MHK Dubnica nad Váhom, kde hráva v sezóne 2016/17 v 2. hokejovej lige SR. S klubom MHK Dubnica nad Váhom vybojoval postup do Budiš 1. hokejovej ligy SR.

 Funkcionárske obdobie 

Od sezóny 2019/20 sa stal v klube MHK Dubnica nad Váhom športovým manažérom. Je zodpovendný za tvorbu kádra A mužstva.

 Osobné úspechy 

1. hokejová liga SR (SHL)
Sezóna 1993/94
Víťaz ligy s klubom HK Spartak Dubnica nad Váhom a postup do Extraligy
 Sezóna 1997/98
Bronzová medaila za tretie miesto v lige s klubom HK Spartak Dubnica nad Váhom
Sezóna 1998/99
Víťaz ligy s klubom HK Spartak Dubnica nad Váhom
Sezóna 1999/00
Najviac gólov v klube HK ŠKP PCHZ Žilina – 26 gólov
Sezóna 2000/01
Víťaz ligy s klubom MsHK Žilina a postup do Extraligy

Extraliga SR

Sezóna 2003/04
Najviac bodov v klube MHC Martin v kanadskom bodovaní po základnej časti – 26 bodov, rovnako ako jeho spoluhráč Viliam Čacho
Sezóna 2004/05
Najviac asistencií v klube HK Dubnica nad Váhom po základnej časti – 10 asistencií

Liga Nacional
Sezóna 2006/07
Víťaz ligy s klubom CG Puigcerdà
Najviac bodov v klube v kanadskom bodovaní po základnej časti – 51 bodov za 23 gólov a 28 asistencií
Najviac asistencií v klube po základnej časti – 28 asistencií
Najviac asistencií po základnej časti v celej lige – 28 asistencií
Sezóna 2007/08
Víťaz ligy s klubom CG Puigcerdà
Sezóna 2008/09
Strieborná medaila s klubom CG Puigcerdà 
Najviac bodov v klube v kanadskom bodovaní – 42 bodov za 14 gólov a 28 asistencií
Najviac asistencií v klube – 28 asistencií
Sezóna 2009/10
Strieborná medaila s klubom CG Puigcerdà
Sezóna 2010/11
Najviac gólov v klube CG Puigcerdà po základnej časti – 14 gólov, rovnako ako Pablo Muńoz
Najviac asistencií v klube po základnej časti – 21 asistencií
Najviac bodov v kanadskom bodovaní po základnej časti – 35 bodov za 14 gólov a 21 asitencií

Liga Nacional Top 6
Sezóna 2012/13
Najviac asistencií v klube CG Puigcerdà po základnej časti – 21 asistencií, rovnako ako jeho spoluhráč Ján Šimko
Najviac asistencií v celej lige – 21 asistencií, rovnako ako jeho spoluhráč Ján Šimko

 Štatistiky – Základná časť 
 Sezóna  Súťaž  Klub  Stretnutia  Góly  Asistencie  Body 1993/94   1. hokejová liga SR  HK Spartak Dubnica nad Váhom  ?  ?  ?  ? 1994/95   Extraliga SR  HK Spartak Dubnica nad Váhom  32  3  3  6 1995/96   1. hokejová liga SR  HC Dukla Nafta Senica  55  19  26  45 1996/97   1. hokejová liga SR  HC Dukla Nafta Senica  42  11  15  26 1997/98   1. hokejová liga SR  HK Spartak Dubnica nad Váhom  36  3  9  12 1998/99   1. hokejová liga SR  HK Spartak Dubnica nad Váhom  28  7  4  11 1998/99   Extraliga "B" Skupina  HK Spartak Dubnica nad Váhom  20  8  8  16 1999/00   1. hokejová liga SR  HK ŠKP PCHZ Žilina  45  26  21  47 2000/01   1. hokejová liga SR  MsHK Žilina  40  25  23  48 2001/02   Extraliga SR  MsHK Žilina  14  0  2  2 2002/03   Extraliga SR  MHC Martin  49  6  16  22 2003/04   Extraliga SR  MHC Martin  52  13  13  26 2004/05   Extraliga SR  MsHK Garmin Žilina  7  0  0  0 2004/05   1. Hokejová liga SR  HK 95 Považská Bystrica  3  2  0  2  2004/05   Extraliga SR  HK Dubnica nad Váhom  33  4  10  14 2005/06   Polska Liga Hokejowa  GKS Tychy  24  6  2  8 2005/06   Bayernliga  ERC Sonthofen  12  9  8  17 2006/07   Liga Nacional  CG Puigcerdà  ?  23  28  51 2007/08   Liga Nacional  CG Puigcerdà  ?  ?  ?  ? 2008/09   Liga Nacional  CG Puigcerdà  ?  14  18  42 2009/10   Liga Nacional  CG Puigcerdà  7  10  12  22 2009/10   Copa del Rey  CG Puigcerdà  2  1  5  6 2010/11   Liga Nacional  CG Puigcerdà  12  14  21  35 2010/11   Copa del Rey  CG Puigcerdà  3  2  3  5 2011/12   Liga Nacional Top 6  CG Puigcerdà  14  8  14  22 2011/12   Copa del Rey  CG Puigcerdà  2  1  2  3 2012/13   Liga Nacional Top 6  CG Puigcerdà  14  4  21  25 2012/13   Copa del Rey  CG Puigcerà  1  0  2  2 2013/14   Liga Nacional Top 6  CG Puigcerdà  18  12  25  37 2013/14   Copa del Rey  CG Puigcerdà  2  0  4  4 2014/15   Liga Nacional  CG Puigcerdà  2  0  0  0  2014/15   Continental Cup  CG Puigcerdà  3  0  1  1 2015/16   Liga Nacional  CG Puigcerdà  5  0  4  4 2016/17   2. hokejová liga SR  MHK Dubnica nad Váhom  13  0  7  7

 Štatistiky – Play-off 
 Sezóna  Súťaž  Klub  Stretnutia  Góly  Asistencie  Body 1994/95   Extraliga SR  HK Spartak Dubnica nad Váhom  3  1  0  1 2002/03   Extraliga SR  MHC Martin  4  1  1  2 2004/05   Baráž o Extraligu SR  HK Dubnica nad Váhom  6  1  1  2 2005/06   Bayernliga – Play-out  ERC Sonthofen  5  2  8  10 2009/10   Liga Nacional  CG Puigcerdà  8  6  10  16 2010/11   Liga Nacional  CG Puigcerdà  3  1  2  3 2011/12   Liga Nacional Top 6  CG Puigcerdà  6  1  3  4 2012/13   Liga Nacional Top 6  CG Puigcerdà  5  3  3  6 2013/14   Liga Nacional Top 6  CG Puigcerdà  6  2  5  7 2014/15   Liga Nacional  CG Puigcerdà  4  0  0  0  2016/17   2. hokejová liga SR  MHK Dubnica nad Váhom  9  2  3  5

 Zdroj 
 Peter Kotlárik na eliteprospects
 Peter Kotlárik na eurohockey.com

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči MsHK Žilina
Kategória:Hráči MHC Martin